केबीके ने आर्दश ग्राम में मनाया जय जवान जय विज्ञान दिवस
राजधनवार|आदर्श पंचायतगांदी के बरोटांड गांव में कृषि विज्ञान केंद्र गिरिडीह द्वारा जय किसान जय विज्ञान दिवस मनाया गया। कार्यक्रम के दौरान कृषि विज्ञान केंद्र के प्रधान डॉ अजय कुमार द्विवेदी, कृषि वैज्ञानिक डॉ देव कांत प्रसाद, जिला कृषि पदाधिकारी बालेश्वर दूबे, उपनिदेशक आत्मा के मोतीलाल रजक ने फलों सब्जियों के रोग प्रबंधन, कीट प्रबंधन एवं पोषक तत्व प्रबंधन के बारे में किसानों को विस्तृत रूप से जानकारी दी। किसानों को अनुदान मिलने वाले विभाग से जैविक खाद, कृषि उपकरण श्री विधि से गेहूं की खेती के बारे में बताया। कार्यक्रम में जय किसान जय विज्ञान दिवस की उत्पति के बारे में बताया। किसान और विज्ञान जोड़कर चलने से किसी बढ़िया तरीके से करने से अधिक उत्पादन के बारे में जानकारी दी गई। मौके पर कृषि मित्र संघ के अध्यक्ष सुशेन पांडेय, रणधीर सिंह, कैलाश यादव, बसंत प्रसाद कुशवाहा के अलावा दर्जनों लोग उपस्थित थे।
hin_Deva hin_Deva